ગુજરાત વિધાનસભાની ચૂંટણી પહેલા રાજ્ય સરકાર એક પછી એક તેના તમામ પ્રશ્નોનું ઝડપી નિરાકરણ લાવવાના મૂડમાં દેખાઇ રહી છે. આંગણવાડીની બહેનો, દારૂબંધી આ તમામ પછી પ્રશ્નો પર પોતાનું કામ બતાવ્યા પછી હવે રાજ્ય સરકારને પાટીદારો પણ યાદ આવ્યા છે. ગુજરાત સરકાર તેની તરફથી હાલ તે દેખાડવાનો પૂરતો પ્રયાસ કરી રહી છે કે તે તમામ પ્રશ્નોને ગંભીરતાથી લઇને તેનો ઉકેલ શોધવા તત્પર છે. આજ કારણે તેને પાટીદાર આગેવાનોને પણ હાકલ કરી છે તે સરકાર સાથે ચર્ચા કરે અને તેમના પ્રશ્નોનું નિરાકરણ લાવે. ત્યારે નાયબ મુખ્યમંત્રી નીતિન પટેલે 26મી સપ્ટેમ્બરના રોજ એક બેઠક યોજી છે. નીતિન ભાઇએ આ અંગે વધુમાં જણાવ્યું કે સરકારે પાટીદારોના 100 જેટલા અગ્રણીઓ વચ્ચે બેઠક યોજી તેમના પ્રશ્નો અંગે ચર્ચા કરવાનો નિર્ણય લીધો છે.